b'\n_START_ARTICLE_\nMarijan Hr\xc5\xbei\xc4\x87\n_START_SECTION_\n\xc5\xbdivotopis\n_START_PARAGRAPH_\nDiplomirao je 1967. na studiju arhitekture i urbanizma na Arhitektonskom fakultetu Sveu\xc4\x8dili\xc5\xa1ta u Zagrebu, magistrirao 1981. na istom fakultetu gdje je i doktorirao 1988. godine. Na Arhitektonskom fakultetu je i redoviti profesor u trajnom zvanju. Osamdesetih godina 20. stolje\xc4\x87a bio je i urednik stru\xc4\x8dnog \xc4\x8dasopisa Arhitektura. Aktivan je i u istra\xc5\xbeiva\xc4\x8dkom radu na uglednom ameri\xc4\x8dkom sveu\xc4\x8dili\xc5\xa1tu Johns Hopkins. Vodi arhitektonski ured - Atelier Hr\xc5\xbei\xc4\x87. Dobitnik je najvi\xc5\xa1ih stru\xc4\x8dnih nagrada (Nagrada Zagreba\xc4\x8dkog salona - tri puta, Velika nagrada Zagreba\xc4\x8dkog salona, Nagrada Viktor Kova\xc4\x8di\xc4\x87, Nagrada Vladimir Nazor - tri puta, Savezna Borbina nagrada - dva puta). Za kulturno stvarala\xc5\xa1tvo na podru\xc4\x8dju arhitekture odlikovan je Redom Danice Hrvatske s likom Marka Maruli\xc4\x87a . 2013. godine dodijeljena mu je nagrada Viktor Kova\xc4\x8di\xc4\x87 za \xc5\xbeivotno djelo, Udru\xc5\xbeenja hrvatskih arhitekata.'